OpenLLM-France/wikimedia huggingface dataset:
# João Cutileiro

João Pires Cutileiro (Lisboa, 1937ko ekainaren 26a-Ib., 2021eko urtarrilaren 5a) eskultore portugaldarra, bere ospea mundu osoan zabaldu zen.

## Biografia

Familia burgesa batean jaio zen. Ama, tradizionalista eta Salazarren erregimenaren aldekoa bazen ere, aita, José Cutileiro, diktaduraren aurka zegoen medikua zen; horregatik errepresioa pairatu zuen eta, ondorioz, Munduko Osasun Erakundean lan egin behar izan zuen, Portugaletik kanpo. Horri esker eskultore gazteak Suitza, Pakistan eta India. Halaber, gazte-gaztetatik intelektualitatearen mundua ezagutu zuen, familiaren etxea Lisboan intelektual askoren bilgunea izan baitzen. 1946an, etxera joaten zen artista batek, António Pedro, bere tailerrera eraman zuen.
1949tik 1951era Jorge Barradas eskultorearen estudioa ezagutu zuen. Handik beste batera joan zen, António Duarteren estudiora, alegia. Urte horietan material desberdinak ezagutu zituen: beira zeramikoa, marmola, harria... 1951an, 14 urte zituelarik, lehen erakusketa antolatu zuen. Colégio Valsassina Batxilergoa egin zuen. Urte horietan ezkerreko Movimento de Unidade Democrática taldean aritu zen. 1960an, urte batzuk geroago, Portugalgo Alderdi Komunistan ere kargu politikoa izan zen baina bera zegoen taldea erori zen eta kontaktuak galdu zituen.
Kabuleko bidean aita ikusteko, Florentzian gelditu zen eta Michelangeloren obra ezagutu zuen. Horrek eskulturaren bidean eraman zuen. Berriro Lisboan, bi urtez, 1953 eta 1954, Arte Ederren Goiko Eskolan ikasi zuen; bertan Leopoldo de Almeida irakasle gisa ezagutu zuen. Paula Regok, orduan, Londresera joateko aholkatu zuen, Slade School of Art erakundera. Lau urtetan, 1955tik 1959ra, Reg Butler eskultorea ezagutu zuen eta bere lehenengo sariak irabazi zituen.
1961tik 1971era Portugalen hamar erakusketa antolatu zituen, Lisboan zein Oporton. 1970ean Portugalera itzuli zen bizitzeko eta Lagosera joan zen bizitzera. Bere lanek laster Estado Novo faxistaren akademizismoarekin talka egin zuten. Kritika gogorrak pairatu zituen baina bere lanak Europan eta Estatu Batuetan zehar ezagunak egin ziren. 1985ean Evorara joan zen bizitzera eta bere etxean bere obraren erakusketa antolatu zuen. Urte horretatik aurrera erakusketa ugari egin zituen, bai Portugalen bai Europan.

## Iruditegia

* Torres Novas gazteluaren aurrean dagoen Antso I.a Portugalgoari eskainitako eskultura.
* Sebastian I.a Portugalgoari eskainitako eskultura Lagos herrian.
* Lisboako Parque das Nações.
* Apirilaren 25eko monumentua Lisboan.

## Erreferentziak

* ↑ https://www.dn.pt/cultura/morreu-joao-cutileiro-13195194.html
* ↑ https://observador.pt/especiais/entrevista-de-vida-ao-embaixador-jose-cutileiro-cantei-o-hino-para-um-casal-de-amantes-em-cabul/
* ↑ https://www.publico.pt/2021/01/05/culturaipsilon/noticia/morreu-joao-cutileiro-escultor-reinventou-identidade-portuguesa-1944874
* ↑ https://visao.sapo.pt/atualidade/sociedade/2021-01-05-as-obras-mais-emblematicas-de-joao-cutileiro-1937-2021/#&gid=0&pid=1

## Kanpo estekak

* Datuak: Q6298111
* Multimedia: João Cutileiro / Q6298111
# João Carlos Costa

João Carlos Costa (Rio de Janeiro, 1956ko urtarrilaren 15a - ) Brasilgo futbolari ohia eta entrenatzailea da.
Entrenatzaile gisa Kashima Antlers, Nagoya Grampus Eight, Cerezo Osaka, Flamengo eta Consadole Sapporo taldeak zuzendu zituen.

## Kanpo estekak

* (Japonieraz) J.League Data Site
* Datuak: Q1627886
# João Costa

João Costa Brasilgo udalerri bat da, Piauí estatuan kokatua. 2.970 biztanle ditu 1.800,244 km²ko eremuan.

## Ikus, gainera

* Piauí

## Kanpo estekak

* Datuak: Q762804
* Multimedia: João Costa / Q762804
# João Câmara

João Câmara Brasilgo udalerri bat da, Rio Grande do Norte estatuan kokatua. 33.290 biztanle ditu 714,961 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q507247
* Multimedia: João Câmara / Q507247
# João Dourado

João Dourado Brasilgo udalerri bat da, Bahiako estatuan kokatua. 24.854 biztanle ditu 914,858 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1795137
* Multimedia: João Dourado / Q1795137
# João Figueiredo

João Baptista da Oliveira Figueiredo (Rio de Janeiro, Brasil, 1918ko urtarrilaren 15a - 1999ko abenduaren 24a) brasildar politikari eta militarra izan zen.

## Biografia

1964ko mugimendu militarrean parte hartu zuen. 1979tik aurrera gobernuko lehendakaria izan zen 1985 arte, eta liberalizazio politikoa bultzatu zuen (amnistia eman zien erregimen militarraren aurka agertu zirenei). Gobernuan zegoelarik, alderdi politikoak antolatu ziren berriro herrialdean. Estatuen gobernuetarako hauteskundeetan (1982), oposizioak postu garrantzitsuak lortu zituen, eta Parlamentuan ere presentzia handiagoa izan zuen. Konstituzioa erreformatzeko eta Errepublikako lehendakaritzarako zuzeneko hauteskundeak egiteko presio handia izan zuen arren, zeharkako hauteskunde-sistemari eutsi zion gobernuak. Arlo ekonomikoan, Latinoamerika osoari eragin zion atzerakada ekonomikoari aurre egin behar izan zion Brasilek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q192377
* Multimedia: João Figueiredo / Q192377
# João Dias (Rio Grande do Norte)

João Dias Brasilgo udalerri bat da, Rio Grande do Norte estatuan kokatua. 2.076 biztanle ditu 88,173 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1802624
* Multimedia: João Dias (Rio Grande do Norte) / Q1802624
# John Singleton Copley

John Singleton Copley (Boston, 1738ko uztailaren 3a - Londres, 1815eko irailaren 9a) anglo-estatubatuar margolaria izan zen.
Bostonen jaio zen, anglo-irlandar familia batean. Oso gazte hasi zen margotzen. Hamalau urterekin egin zuen erretratu bat kontserbatzen da. 1760ko hamarkadan ospe handia lortu zuen Ingalaterra Berrian. 1774an Ingalaterran kokatu zen. Hurrengo bi hamarkadetan erretratu ugari egin zituen eta eszena historikoak ere margotu zituen. Margolaritza historikoan berrikuntzak egin zituen, gai eta jantzi modernoak margotuz. Bere bizitzako azken urteetan arrakasta gutxiago izan zuen eta zorpetuta hil zen.

## Iruditegia

* Abigail Belcher
* Jonathan Belcher(1754),
* Epes Sargent (1760)
* Beltz baten burua (1777 edo 1778)
* James Warren (1763)
* Mrs. James Warren (c. 1763)
* Mrs. Daniel Sargent (Mary Turner) (1763)
* Katharine Greene Amory, Mrs. John Amory (c. 1763)
* Mrs. Epes Sargent (1764)
* Thomas Hancock (1764–66)
* John Hancock (1765)
* Mrs. George Watson (c. 1765)
* Mrs. Theodore Atkinson, Jr. (Frances Deering Wentworth) (1765)
* Nathaniel Hurd (1765–66)
* Nicholas Boylston (1767)
* Judge Martin Howard (1767)
* Sir John Wentworth, 1st Baronet (1769)
* Mrs. Alexander Cumming, née Elizabeth Goldthwaite, later Mrs. John Bacon (ca 1770)
* Ezekiel Goldthwait (1771)
* John Hancock (ca 1770-72)
* Portrait of a Lady (1771)
* Mrs Humphrey Devereux (1771)
* Paul Revere (1768)
* Thomas Gage (1768)
* Margaret Kemble Gage (c. 1771)
* Dorothy Quincy Hancock (1772)
* Samuel Adams (1772)
* Mr. and Mrs. Thomas Mifflin (Sarah Morris) (1773)
* John Adams (1783)
* George Augustus Eliott, 1st Baron Heathfield (1787)
* Mrs. Joshua Henshaw II (Catherine Hill) c. 1772
* Ann Fairchild Bowler (1758)
* Copley familia (1776)
* Marte, Venus eta Vulcano (1754)
* Mutiko bat urtxintxa hegalari batekin (Henry Pelham) (1765)
* Fountaine familia (1776)
* Richard Heber (1782)
* The Defeat of the Floating Batteries at Gibraltar, September 1782 (c. 1783)
* Mr. and Mrs. Ralph Izard, estatubatuarrak Erroman
* Igoera (1775)
* Watson eta marrazoa (1778)
* Chathamgo kondearen heriotza (1779-81)
* Pearson maiorraren heriotza Jerseyko guduan 1781ean (1783)
* Hugh Montgomerie, Eglintongo 12. kondea (1780)
* John, Dudley eta Wardeko 2. bizkondea (1788 baino lehen)
* Henry Laurens (1782)
* Copleyren estatua Bostonen

## Kanpo estekak

* Datuak: Q316016
* Multimedia: John Singleton Copley / Q316016
# John Snow

John Snow (1813ko martxoaren 15a - 1858ko ekainaren 16a) Ingalaterrako medikuntzako historiara igaro den medikua. Anestesia eta higiene kontuetan ekarpen handiak egin zituen. Gainera, epidemiologia modernoaren sortzaileetariko bat da, 1854an Sohoko Londresen, kolera izurrite baten jatorria bilatzen egindako lanagatik ospetsu egin zen. Oxford Unibertsitateko ikertzaileek diote Snowren aurkikuntzek anestesia onartzea eta hedatzea ekarri zutela eta Londresko edateko ur eta ur-hondakin sistemetan funtsezko aldaketak egitea eragin zutela. Londreseko ereduari jarraiki, geroago, beste hirietan antzeko aldaketak egin zituzten eta, azkenik, mundu osoko osasun publikoan higiene hobekuntza nabarmenak etorriko ziren.

## Kanpo estekak

* Datuak: Q356407
* Multimedia: John Snow (physician) / Q356407
# John Snorri Sigurjónsson

    Hau islandiar izen bat da: azken izena ez da abizena, patronimikoa baizik. Pertsona hau deitzeko bataio-izena erabiltzen dute.
John Snorri Sigurjónsson (Sveitarfélagið Ölfus, 1973ko ekainaren 20a - 2021eko otsailaren 5etik K2 mendian desagertua) islandiar alpinista da. 2017ko maiatzean, Himalaiako Lhotse mendiaren gailurrera iritsi zen lehen islandiarra izan zen, 8.516 metroko altuera duena eta munduko laugarren mendirik altuena dena. Urte bereko uztailaren 28an, K2 mendiaren gailurrera iritsi zen lehen islandiarra izan zen. 2017ko abuztuaren 4an, Broad Peak mendia igo zuen (8051 metro).
2021eko otsailean, John Snorri, Ali Sadpara eta Juan Pablo Mohr desagertu ziren K2 igotzen saiatzen ari zirela.

## Lehen urteak

Islandiako Ölfusen jaioa, gaztetan bikain aritu zen kirolean, eta ondoren mendiko eskaladan aurkitu zuen bere pasio fisikoa eta mentala.

## Bizitza pertsonala

John Snorri Lína Móey Bjarnadóttirrekin ezkonduta dago eta sei seme-alabaren aita da.

## Ibilbidea

Bere lehen arrakasta aipagarria Mont Blanc (4.808 metro) izan zen 2011n, Alpeetako mendirik altuena. Hurrengo urteetan munduko gailurrik zailenetako batzuk konkistatu zituen.
* Ama Dablam (6.812 metro) 2015ean
* Elbrus mendia (5.642 metro) 2016an
* Lhotse (8.516 metro) 2017an (gailurrera iritsi zen lehen islandiarra)
* K2 (8.611 metro) 2017an (gailurrera iritsi zen lehen islandiarra)
* Broad Peak (8.047 metro) 2017an
* Cervino (4.478 metro) 2018an
* Breithorn (4.164 metro) 2018an
* Pollux (4.092 metro) 2018an
* Manaslu (8.156 metro) 2019an

## Kanpo estekak

* Datuak: Q61081255
# John Singleton

John Daniel Singleton (Los Angeles, 1968ko urtarrilaren 6a - ibidem, 2019ko apirilaren 28a) Ameriketako Estatu Batuetako zinema zuzendaria izan zen. Zuzendari afroamerikar honek beti izan du bere komunitatea gai nagusitzat.

## Filmografia
### Zuzendaria

* Boyz n the Hood (1991)
* Poetic Justice (1993)
* Higher Learning (1995)
* Rosewood (1997)
* Shaft (2000)
* Baby Boy (2001)
* 2 Fast 2 Furious (2003)
* Four Brothers (2005)
* Abduction (2011)
* Empire (2015) (atal bat)
* American Crime Story (2016) (atal bat)
* Rebel (2016) (telesaila)

### Ekoizlea

* Higher Learning (1995)
* Shaft (2000)
* Baby Boy (2001)
* Hustle & Flow (2005)
* Black Snake Moan (2007)
* Illegal Tender (2007)

### Gidoigilea

* Boyz n the Hood (1991)
* Poetic Justice (1993)
* Higher Learning (1995)
* Shaft (2000)
* Baby Boy (2001)

### Aktorea

* Baadasssss! (2003)
* The Game (2013) (telesaila)
* Datuak: Q363005
* Multimedia: John Singleton / Q363005
# John Smith (kapitaina)

John Smith (Alford, Lincolnshire, 1580ko urtarrila - Londres, 1631ko ekainaren 21a) Ingalaterrako soldadu, esploratzaile eta idazlea izan zen, Ingalaterra Berriko amirala. Sigismundo Bathoryri, Transilvaniako Printzea, emandako zerbitzuagatik zaldun izendatu zuten. Ipar Amerikako lehenengo Ingalaterrako Koloniaren sorreran egiteko garrantzitsua bete zuen. Virginiako Koloniaren buruzagia izan zen 1608ko irailetik 1609ko abuztura arte, eta Chesapeake Badiaren eta Virginiako ibaien esplorazioan parte hartu zuen.

## Kanpo-estekak

* Datuak: Q228024
* Multimedia: Captain John Smith / Q228024
# John Snelling

John Snelling (1946ko martxoaren 8a) arkularia da. Britainia Handia ordezkatu zuen 1972ko Udako Olinpiar Jokoetan.

## Erreferentziak

* ↑ John Snelling
* ↑ John SNELLING

## Kanpo estekak

* Datuak: Q1459014
# John Soane

Sir John Soane, Soan jaioa (Goring-on-Thames, Oxfordshire, 1753ko irailaren 10a - Londres, 1837ko urtarrilaren 20a) ingeles arkitekto neoklasikoa izan zen. George Dance Gaztearekin lanbidea ikasi eta lan egin zuen. Bere ikasketak Henry Hollandekin eta Royal Academy of Artsen jarraitu zituen. 1778an Italiara joan zen bere monumentuak aztertzera. 1780an Ingalaterrara itzuli zen eta hamarkadaren erdi aldera arkitekto gisa arrakasta lortu zuen. Royal Academyko irakaslea ere izan zen. Bere lanik ezagunena Ingalaterrako Bankua izan zen, bere lanari buruz ia ezer geratzen ez den arren. Dulwich Picture Gallery ere diseinatu zuen. Bere ondarerik handiena John Soane Museoa da.

## Idazlana

* Designs in Architecture, Consisting of Plans for Temples, Baths, Casines, Pavilions, Garden-Seats, Obelisks and Other Buildings, 1778, bigarren edizioa 1797
* Plans of Buildings Erected in the Counties of Norfolk, Suffolk, etc., 1788
* Sketches in Architecture Containing Plans of Cottages, Villas and Other Useful Buildings, 1793
* Plans, Elevations and Perspective Views of Pitzhanger Manor House, 1802
* Designs for Public and Private Buildings, 1828
* Descriptions of the House and Museum Lincoln's Inn Fields, edizioak: 1830, 1832 and 1835–6
* Memoirs of the Professional Life of an Architect, 1835

## Iruditegia

* Sir John Soaneren estatua Ingalaterrako Bankua, Londres
* Dulwich Picture Gallery
* Holy Trinity Church Marylebone 1824–6
* Moggerhanger House, Bedfordshire (1809)
* Dulwich Picture Gallery, 1811–17
* Sir John Soane Museoa
* Sir John Soane familiaren hilobia,St Pancras Old Church

## Kanpo estekak

* Datuak: Q549786
* Multimedia: John Soane / Q549786
# John Smith's Stadium

John Smith's Stadium edota Kirklees Stadium, Ingalaterrako Huddersfield hiriko futbol eta errugbi zelai bat da, Mendebaldeko Yorkshire konderrian. Huddersfield Town A.F.C. futbol taldearen eta Huddersfield Giants errugbi taldearen jokalekua da.
1892an inauguratua izan zen.

## Iruditegia

* Zelaia.
* Zelaia.
* Kanpoaldea.
* Zelaia.

## Kanpo estekak

* Datuak: Q619407
* Multimedia: Kirklees Stadium / Q619407
# José Dueso

José Manuel Dueso Alarcón euskal antropologoa da, euskal mitologian aditua. Pasai Donibanen jaio zen 1956an.
Kondairak, sorginkeria eta herri-kultura dira haien indargunea. Hainbat lan egin ditu, 200 baino gehiago. Horietako batzuk hauek dira:
* Mitos, leyendas y costumbres, bost liburukitan banatuta-1986-1994.
* Brujería en el País Vasco. 1996.
* La primitiva religión de los vascos. 1996.
* Hadas. 1997.
* Historias y leyendas de la Euskal Herria fantástica. Hamabi liburuki. 1997-1999.
* Lamiak eta sorginak. 1998
* Los asombros remedios del curandero.1998.
* La rebotica de la Madre Celestin. 1998.
* El mundo encantado de los vascos. 1999.
* Guía del akelarre vasco. 2000
* El cuerpo en la mentalidad popular vasca. 2000
* El calendario tradicional vasco. 2000.
* Leyendas eróticas vascas. 2001.
* Navarra encantada. 2003.
* Historia y leyenda de las brujas de Zugarramurdi: de los akelarres navarros a las hogueras riojanas. 2010.
Zugarramurdiko sorginen historia eta kondaira sakon eta xeheki aztertu ditu. Prozesu horren ondorioz, hamaika pertsona, gehienak emakumeak, erre egin ziren 1610ko Logroñoko autofedean, akelarreetan parte hartzea edo deabrua gurtzen zuen sekta bateko kide izatea leporatuta. Desoren uztean, botere zibilak hauspotu zituen sorginkeria prozesuak, eta ez inkisizioak.
Antropologia edo etnologia ikerketa lanez gain, Antología de Sabino Arana, euskal nazionalismoaren sortzailearen testu politikoen hautaketa baten editore eta arduraduna izan da. Zineari buruz, Las películas más polémicas de todos los tiempos lana idatzi du.
Gara egunkariko Aitzina gehigarriaren idazle eta ohiko kolaboratzailea.. Gaur egun Pasaian bizi da.

## Erreferentziak

* ↑ (Gaztelaniaz) «La Euskal Herria mágica» El Diario Vasco 2008-05-11 (Noiz kontsultatua: 2022-02-26).
* 1 2 Pina, Publicado por Miguel. Entrevista al escritor, antropólogo y cinéfilo José Dueso, que nos presenta su libro: Las películas más polémicas de todos los tiempos. (Noiz kontsultatua: 2022-02-26).
* ↑ (Gaztelaniaz) «José Dueso» Dialnet (Noiz kontsultatua: 2022-02-26).
* ↑ (Gaztelaniaz) Ormazabal, Mikel. (1999-07-07). «José Dueso desmitifica el papel represor de la Inquisición contra la brujería» El País ISSN 1134-6582. (Noiz kontsultatua: 2022-02-26).
* ↑ (Gaztelaniaz) Jose Dueso | La Libreria de la EstafetaLa Libreria de la Estafeta. 2016-01-14 (Noiz kontsultatua: 2022-02-26).

## Kanpo loturak

* Entrevista a José Dueso Gara bideoak. Vimeo.
* Datuak: Q55949158
# José Dolores Urriola

José Dolores Urriola, "el mulato Urriola" izenarekin ezaguna (Panama, 1834 - 1883ko maiatzaren 5a) kolonbiar poeta ezaguna izan zen, libururik argitaratu ez zuen arren.

## kanpo estekak

Lanak Panamako poesiaren ibilbidean, Rodrigo Miróren eskutik
* Datuak: Q5939237
# José Díaz Ramos

José Díaz Ramos (Sevilla, Espainia, 1895eko maiatzaren 3a - Tbilisi, Georgia, Sobietar Batasuna, 1942ko martxoaren 20a) espainiar buruzagi komunista izan zen.

## Biografia

Alderdi Komunistako idazkari nagusia izan zen 1933. urtean. Komunisten buru izan zen Espainiako Gerra Zibilaren garaian. Nazioarteko Brigadetako buruzagiarekin arazoak izan zituen, eta Largo Caballeroren destituzioaren aurkako botoa eman zuen bakarretako bat izan zen. Diputatu hautatu zuten 1936. urtean. Gerra amaitutakoan Sobietar Batasunera erbesteratu zen, eta handik hiru urtera, bere buruaz beste egin zuen. Tres años de lucha liburua idatzi zuen.

## CEDAren aurkako hitzaldia

José Díazek beheko hitzaldi hau eman zuen 1935ean. Nahiz eta Espainiako Gerra Zibila pizteko urte bat falta, garbi ikusten da garai horretan besteak beste komunistek eta Gobernuak zuten giro nahasia.
| « | Ez dira hauek denbora alferrik galtzeko une egokienak. Faxismoaren arriskua inoiz baino handiagoa da egun Espainian. Boterea, Estatuaren aparatua, erreakzionarioek eta faxistek osaturiko gobernu baten eskuetan dago. Eta gobernu hau, izan daitezkeen asmo gaiztoenekin, neurri organikoak eta estratejikoak hartzen ari da mugimendu iraultzailearen garapenaren aurka. Eta xede horretan ez du inolako biderik bazterrean uzten. Terrorepean dauka nazioa. Lasai dagoela beste hitzik ez duen arren, alarma eta prebentzio-egoeraren bildurra du prest etengabe. Indarrean du prentsa-zentsura eta debekatuak langileen egunkariak, Mundo Obrero, iraultzaren egunkaria. (...) langileak mehatxupean dauden une larri hauetan, faxismoa Estatuaren baliabide nagusien jabe den une larri hauetan, argi eta garbi esan dezagun prest gaudela gainerako indar antifaxista guztiekin batera borroka egiteko, Herri Bilgune Antifaxista batera bilduriko partaide guztiek ezinbestean beteko duten oinarrizko programaren ildoetatik. | » |
| José Díaz, Madrilgo Monumental Cineman eginiko hitzaldia, 1935eko ekainaren 2a ||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2989401
* Multimedia: José Díaz / Q2989401
# José Donoso Yáñez

José Donoso Yáñez (Santiago, 1924ko urriaren 5a - Santiago, 1996ko abenduaren 7a) txiletar eleberrigilea izan zen. Bere lanetan kritika zorrotza egin zion goi-burgesiari eta horren etikari. Hauek ditu lan aipagarrienak: Coronación (1957, Koroatzea), Este domingo (1967, Igande honetan), Lugar sin límites (1967, Mugarik gabeko lekunea), El obsceno pájaro de la noche (1969, Gaueko txori lizuna) eleberriak, Tres novelitas burguesas (1973, Hiru eleberritxo burges), La Misteriosa Desaparición de la Marquesita de Loria (1980, Loriako markesatxoaren desagertze misteriotsua), El Jardín de al Lado (1981, Alboko lorategia) eta La Desesperanza (1986, Etsipena).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q439761
* Multimedia: José Donoso / Q439761
# José David Carracedo

José David Carracedo Verde (Madril, 1970eko apirilaren 20a) soziologo eta politikaria da.
Madrilgo Complutense Unibertsitatean ikasi ondoren, software aske eta hacktibismoaren alde lan egin du. Ahal Dugu alderdiaren kidea, 2016tik aurrera Espainiako Diputatuen Kongresuan dago.
* Datuak: Q27999081
* Multimedia: David Carracedo / Q27999081
# José Domingo Ampuero

José Domingo Ampuero Osma (Getxo, 1949) bizkaitar ingeniari eta enpresaburua da. Bilboko Ingeniaritza Goi Eskola Teknikoan ikasi eta Hegoaldeko Kaliforniako Unibertsitatean ikasi ondoren, hainbat enpresen zuzendaritzan lan egin du.
# José Domingo Ocampos

José Domingo Ocampos Paraguaiko udalerri bat da, Caaguazúko departamenduan kokatua. 2017ko estimazioen arabera 11150 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q3810432
* Multimedia: José Domingo Ocampos / Q3810432
# José Díez Calleja

José Díez Calleja (Ortuella, 1962ko irailaren 25a) bizkaitar futbolari ohia da, atzelari moduan aritzen zena.

## Ibilbidea

| Kluba | Urtea |
| Sestao S. C. | 1980-1982 |
| U. P. Plasencia | 1982-1983 |
| Betis Deportivo | 1983-1984 |
| Real Betis Balompié | 1984-1989 |
| Real Sporting de Gijón | 1989-1991 |
| U. D. Salamanca | 1991 |
| Real Sporting de Gijón | 1991-1992 |
| C. D. Logroñés | 1992 |
| C. D. Maspalomas | 1992-1994 |

## Kanpo estekak

* Datuak: Q6292081
# José Daniel Lacalle

José Daniel Lacalle Larraga (Valtierra, 1897ko otsailaren 21a - Madril, 1981eko uztailaren 21a) euskal militarra izan zen, frankismoaren garaietan aire ministroa izan zena.

## Biografia

Aita Tirso Lacalle zuen, ezizena «Ziraukiko herrena» zuena. Valladolideko Zalditeria Akademian ikasi ondoren, 1920an aire armadan sartu eta pilotu bilakatu zen. Rifeko gerran parte hartu zuen. Gerra Zibilean matxinoen alde egin zuen, hasieran errekete konpainia bat zuzenduz eta gero hegazkinlaritzan.
Frankismoan Lehendabiziko Aire Brigadaren Estatu Nagusiaren buruzagia, Armadaren Goi-Eskolaren irakaslea, Aire-Eskolaren zuzendaria, Airearen Estatu Nagusiaren bigarren mailako buruzagia, Aire azpiidazkaria (1954-1957) eta Pirinioetako Aire-Eskualdearen nagusia izan zen. Bardeako tiro eremua bultzatu zuen.
1962ko uztailaren 10ean aire ministro izendatu zuten eta 1969ko urriaren 29ra arte aritu zen; orduan teniente jenerala zen.

## Erreferentziak

* ↑ Auñamendi Eusko Entziklopedia. José Daniel Lacalle Larraga. .
* ↑ Euskal Herriko Karlista Alderdia. (2007/9). «El cojo Cirauqui» Montejurra (102): 6..
* ↑ «Audiencias de S.E. el Jefe del Estado» La Vanguardia 1962-5-10.
* ↑ «Ahaztuak recogerá firmas para "presionar" a las instituciones para eliminar la simbología franquista que "aún pervive"» Noticias de Álava 2010-2-8.
* Datuak: Q9013789